Julkisen palvelun velvoitteiden asettaminen Italiassa harjoitettavalle säännölliselle lentoliikenteelle (ETA:n kannalta merkityksellinen teksti)



Virallinen lehti nro C 310 , 13/12/2002 s. 0017 - 0017



Julkisen palvelun velvoitteiden asettaminen Italiassa harjoitettavalle säännölliselle lentoliikenteelle (2002/C 310/06) (ETA:n kannalta merkityksellinen teksti) Italian hallitus on yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan nojalla ja 28. joulukuuta 2001 annetun lain nro 448 52 artiklan 35 kohdan mukaisesti päättänyt asettaa julkisen palvelun velvoitteen seuraavien lentoasemien välillä harjoitettavalle säännölliselle lentoliikenteelle: 1. Reitit: - Crotone-Milano, - Crotone-Rooma, Fiumicino. Lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annetun neuvoston asetuksen (ETY) N:o 95/93 9 artiklan mukaan toimivaltaiset viranomaiset voivat varata tiettyjä lähtö- ja saapumisaikoja täysin yhteensovitetulla lentoasemalla. 2. Julkisen palvelun velvoitteet Julkisen palvelun velvoitteet ovat seuraavat: 2.1. Vähimmäisvuorovälit: a) Crotone-Milano: - vähintään yksi edestakainen vuoro päivässä koko vuoden aikana; b) Crotone-Rooma: - vähintään yksi edestakainen vuoro päivässä koko vuoden aikana. 2.2. Aikataulut Molemmilla reiteillä on tarjottava yksi aikaisin aamulla lennettävä vuoro (klo 6.00-9.00) ja yksi paluuvuoro illalla (klo 18.00-21.00), jotta liikematkustajat voivat tehdä edestakaisen lennon saman päivän aikana, ellei lentoasemalla ole toiminnallisia rajoituksia. 2.3. Konetyyppi ja kapasiteetti Reitillä Crotone-Milano on käytettävä konetyyppiä, jonka kapasiteetti on vähintään 40 matkustajapaikkaa. Reitillä Crotone-Rooma on käytettävä konetyyppiä, jonka kapasiteetti on vähintään 70 matkustajapaikkaa ajalla 16.9.-14.6. ja vähintään 140 paikkaa ajalla 15.6.-15.9. sekä 15 päivän aikana pääsiäislomien yhteydessä ja 5 päivän aikana joululomien yhteydessä. Reiteillä käytettävien koneiden kapasiteetti voi olla muunkinlainen, mikäli vastaava vuosikapasiteetti voidaan taata esimerkiksi vuorovälien avulla. 2.4. Hinnat Enimmäishinnat ilman alv:tä ja lentokenttäveroja ovat seuraavat: - Crotone-Milano: 85,00 euroa, - Crotone-Rooma: 60,00 euroa. Toimivaltaiset elimet mukauttavat enimmäishinnat vuosittain edellisen vuoden inflaatioon, joka lasketaan kuluttajahintojen ISTAT-yleisindeksin mukaan. Mukautuksista on ilmoitettava kaikille kyseisillä reiteillä liikennöiville lentoliikenteen harjoittajille sekä Euroopan komissiolle, joka julkaisee hinnat Euroopan yhteisöjen virallisessa lehdessä. Jos euron ja Yhdysvaltojen dollarin välinen vaihtokurssi ja/tai lentokonepolttoaineen hinta vaihtelevat kunkin puolivuotiskauden aikana keskimäärin yli 5 %, hintoja on mukautettava suhteessa kirjattuun vaihteluun. Näin on tehtävä myös, jos muissa kustannustekijöissä tapahtuu tavallisuudesta poikkeavaa, ennakoimatonta nousua, joka ei johdu lentoliikenteen harjoittajasta. Infrastruktuurista ja liikenteestä vastaava ministeri mukauttaa hinnat puolivuosittain kuultuaan ENAC:tä. Mahdolliset mukautukset tulevat voimaan seuraavan puolivuotiskauden alussa. Mukautuksista on ilmoitettava kaikille kyseisillä reiteillä liikennöiville lentoliikenteen harjoittajille sekä Euroopan komissiolle, joka julkaisee hinnat Euroopan yhteisöjen virallisessa lehdessä. 2.5. Palvelun jatkuvuus Liikennöitsijästä suoraan johtuvista syistä peruutettujen lentojen määrä ei saa ylittää yhtä prosenttia IATA-ilmailukautena lennettyjen lentojen määrästä ylivoimaisia esteitä lukuun ottamatta. Lentoliikenteen harjoittajan on tarjottava näitä palveluja vähintään 12 peräkkäistä kuukautta, ja lopettamisesta on ilmoitettava vähintään 6 kuukautta aiemmin. 3. Jos yhteisön lentoliikenteen harjoittaja laiminlyö edellä mainitut julkisen palvelun velvoitteet, sille voidaan määrät hallinnollisia ja/tai rikosoikeudellisia seuraamuksia.